MAGGIE DEHLER Housewarming Registry | Pottery Barn
High Gloss Metal Pendant Hood - Bell w/ Nickel Pole Kit, Large, Nickel
Item #: 3861754
Registry ID: 3785834 Kerkhorlosie baat by Sneeuwitjie | Xplorio Gansbaai
Kerkhorlosie baat by Sneeuwitjie
Die herstelkostes van die NGK se kerkhorlosie het tydens die onlangse opvoerings deur die NGK Kerkkoor ‘n goeie hupstoot gekry. “Die bedrag wat tydens die twee dae opgelewer is, maak al die voorafgaande harde werk en vele oefensessies alles die moeite werd,” het Aletta Lochner, koorafrigter en ook regisseur, gesê. Die koor het ‘n skreeusnaakse klugspel-operette, Sneeuwitjie en die 7 Bergies, opgevoer. Aletta het self die toneelstuk aangepas en ook self die bewoording vir die vele liedere wat gesing is, geskryf. Die twee aande is baie goed ondersteun, asook die wynveilings wat aangebied is. Die verversings wat gedurende die pouses verkoop is, is deur die Gansbaai Goue Hande voorberei en verkoop. Die dameslede van die koor het vir die agtergrondsang gesorg, met die manlike koorlede wat die rolvertolking gedoen het.
Alle rolspelers het hulself uitmuntend van hul taak gekwyt en saam met die uitstaande dekor van die “woud” en Bergie-huis op die verhoog, asook die voorportaal, het alles tot ‘n suksesvolle twee aande bygedra.
Die volgende bedankings (alfabeties) word voorgehou: Begeleiers (Annelene Reinke, klavier; Dirk Büchner, kitaar; Jack White, trompet; Thys de Villiers, verteller); Gansbaai Courant (beriggewing en foto’s); Gansbaai Melodrama Kinder Trustfonds (verskeie verhoogitems); Gansbaai OK Foods (kratte); Goue Hande (verversings tbv HaS); Hulpverlening (Cilliers Bruwer; Dames vir klere, grimering, kaartjieverkope; Das van Dyk; Dawie & Amanda le Roux; Dirk & Eva Büchner; Hennie Lochner; Jannie & Leonie Botha; Rensia van Jaarsveld; Thys Fourie & Marie Reid van Marie’s Boutique); Klank & beligting (Michael en Conrad Geldenhuys); NG Kerk (Wilna Swanevelder & Maritha Kriel; Saal); NGK Kerkkoor (Aletta Lochner as dirigent, afrigter, regisseur; Dameskoorlede, sang; Manskoorlede, toneelspelers; VGK Mannekoor, sang); Verhoog-dekor & voorportaal (Anita Botha en helpers); Wynskenkings (Rietvallei Wyne, Christine Bruwer; Rooiberg Wyne, Marianne Lochner; Namakwaland- en Van Loveren Wyne, Tinus de Jager). “Ek is nie iemand vir bedankings by die naam nie, want iemand kan dalk net uitgelaat word en daarom bedank ek graag alle betrokkenes vir hulle harde werk, hulpverlening en ondersteuning van harte,” het Aletta gesê.
Foto 1: Drie van die Bergies saam met Sneeuwitjie
Foto 2: En die koeël is deur die kerk vir Sneeuwitjie en die Prins